Playpresta va estrenar esti llunes 18 de xunetu una nueva sitcom que va poder vese online en toles sos plataformes: Instagram, Youtube y Facebook. La serie, de producción 100% asturiana, ta protagonizada por Aitor Riera (Viescollacios) y Marina García (La caxa de Pandora), y ta escrita y dirixida pol guionista maliayu Marcos S. L. (Bertucu Show, Proyectu Webserie). La serie va soltase nes sos redes tolos llunes del branu a partir de güei 18 de xunetu a les 21:00. Nun ye la primer vegada que Marcos S. L. y Playpresta somorguien nel mundu de la ficción. Yá tienen realizaos xuntos programes d’esti xéneru como Bertucu Show o Proyectu Webserie, que foi la primer webserie “coral” grabada dafechu n’asturianu, con un ésitu de recepción y crítica.
#000012
Playpresta sigue asina medrando’l so conteníu online n’asturianu. Un conteníu que lleva yá creando mientres cuasi cinco años ensin parar. El Pisu xúnese a la oferta de la canal, xunto a otres ofertes d’esti branu como Viaxando, Falar d’equí, La Xanzana (otru estrenu braniegu onde vamos esfrutar de covers folk interpretaos por Daniela Cortina) y dalguna emisión en directu pola so canal de Twitch.
#000014